作者:高文秀
標題:好酒趙元遇上皇・梁州第七
內容:假若韓退之藍關外不前駿馬，孟浩然灞陵橋不肯騎驢。凍的我戰兢兢手腳難停住。更那堪天寒日短，曠野消疏。關山寂寞，風雪交雜。渾身上單夾衣服，舞東風亂糝珍珠。抬起頭似出窟頑蛇，縮著肩似水淹老鼠，躬著腰人樣蝦蛆。幾時到帝都？刮天刮地狂風鼓，誰曾受這番苦？見三疋金鞍拴在老桑樹，多敢是國戚皇族。